Europa: De greaßtn mittleuropäischn Rengmoorgebiete san da südliche Nordseeküstnraum und des Alpnvoaland. Wia in Nordamerika ergibt se a Obfoig vo de Rengmoortypn entlang dem Ozeanitätsgefälle do vo Nordwestn noch Südostn. Duach de Torfnutzung san de Rengmoor bis aaf wenige Reste (weniga ois 10 % vo da urspringlichn Fläch) obbaut und kultiviert. Des greaßte zammahängande Hochmoor vo Mittleuropa war des Bourtanga Moor, des mit dem niedaländischn Oteil ursprüngle a Flächn vo zirka 2.300 km² eignomma hot. Weitare große Hochmoor san des Deifesmoor nordeastle vo Bremen, sowia des Vehnemoor (obtorft) und de Esterweger Dosn (ehemois etwa 80 km², obtorft) zwischn Oldnbuag und Papnbuag. De Hochmoor in de Mittlgebierg Harz, Solling, Thüringa Woid ( Großa Beerbeag, Schneekopf-Deifesbod, Fichtnkopf, Saukopf), Riesngebirg, Erzgebirg, Fichtlgebirg und Rhön (Schwarzes Moor, Rots Moor) san dogeng vagleichsweis kloa. Im Schwarzwoid is des Wuidseemoor großfläche unta Schutz gstejt worn, in de Vogesn is am Tanet (franz.: le Tanet), nördle vo Col de la Schluchta greaßare Flächn gschütt. Ferna befindt se im duach eiszeitliche Gletscha gformtn Oipnvoaland a moorreichs Gebiet. Des Wurzacher Ried (Haidgaua Rengmoorschuid) werd ois des greaßte und am bestn erhoitne Rengmoor vo Mittleuropa ogseng. Weitare Rengmoor und Rengmoorlandschaftn san beispuiweis da Fedasee, des Hohe Vennim deitsch-belbischn Grenzland, des Ewige Meer bei Aurich und des Legena Meerbei Wiesmoor. De letztn baltischnHochmoor wern derzeit obtorft. Estland hot im Joahr 2003 3,6 Millionan m³ Torf fia den westeuropäischn Gartnbaubereich, des san mehr ois 60 Prozent vo da Landesproduktion. In Litauen san 60 Prozent vo da obbaufähign Moorfläch fia den Obbau aafbreit oda wern bereits obtorft.